SCB Financial Markets คาดกรอบเงินบาท วันนี้ 35.30 – 35.50 บ./ดอลลาร์
SCB Financial Markets คาดกรอบเงินบาท วันนี้ (28 มิ.ย.65) อยู่ที่ 35.30 - 35.50 บ./ดอลลาร์ โดยค่าเงินบาทแข็งค่าขึ้นต่อจากเมื่อวานหลังจากที่ ธปท. ระบุว่าเงินเฟ้ออาจจะสูงกว่าที่คาด
SCB Financial Markets คาดกรอบเงินบาท วันนี้ (28 มิ.ย.65) อยู่ที่ 35.30 - 35.50 บ./ดอลลาร์ โดยค่าเงินบาทแข็งค่าขึ้นต่อจากเมื่อวานหลังจากที่ ธปท. ระบุว่าเงินเฟ้ออาจจะสูงกว่าที่คาด
28 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (28 มิ.ย.65) มีแนวโน้มเคลื่อนไหวในกรอบ 35.30 – 35.50 บาท/ดอลลาร์
โดยค่าเงินบาทมีแนวโน้มแข็งค่าต่อจากเมื่อวาน จากการที่ธนาคารแห่งประเทศไทย (ธปท.) ระบุว่า เงินเฟ้ออาจจะสูงกว่าที่คาดไว้และเศรษฐกิจอาจจะขยายตัวดีกว่าที่คาดไว้ ซึ่งบ่งชี้ถึงการคุมเข้มนโยบายมากขึ้น
ด้านดัชนีค่าเงินดอลลาร์สหรัฐ (US Dollar Index) ยังลดอย่างต่อเนื่อง โดยนักลงทุนเริ่มปรับลดประมาณการเงินเฟ้อ และการปรับขึ้นดอกเบี้ยของเฟดลง จากตัวเลขในช่วงนี้ที่แสดงให้เห็นว่าเศรษฐกิจสหรัฐเริ่มชะลอการเติบโตลง
สำหรับค่าเงินยูโร (EUR) ได้รับแรงหนุนจากที่นักลงทุนคาดว่าธนาคารกลางยุโรป จะปรับขึ้นอัตราดอกเบี้ยในเดือนกรกฎาคมนี้